Cezario grupė

„cezario grupė“ – režisieriaus Cezario Graužinio 2003 m. Vilniuje įkurta teatro trupė. Profesionalaus teatro statusą turinčioje trupėje vaidina Brigita Arsobaitė, Paulius Čižinauskas, Vytautas Kontrimas, Vilma Raubaitė, Julius Žalakevičius. Teatras veikia kaip viešoji įstaiga be nuosavo pastato ir rodo spektaklius įvairiose Lietuvos teatrų scenose. Kai kuriuose trupės pastatymuose dalyvauja ir kiti Lietuvos aktoriai. Su „cezario grupe“ aktyviai bendradarbiauja ir aktoriai Juozas Gaižauskas, Šarūnas Gedvilas, Tomas Dapšauskas, kompozitoriai Martynas Bialobžeskis, Ieva Marija Baranauskaitė,  šviesų dailininkai Aurelijus Davidavičius bei Rimas Petrauskas. 

Kurdama spektaklius, trupė neretai laikosi vaizduotės teatro principų. Daugumą grupės spektaklių režisuoja Cezaris Graužinis.

Spektakliai 

 Roland Schimmelpfennig. Arabiška naktis. Rež. Cezaris Graužinis, 2003 m.
 Roland Schimmelpfennig. Už geresnį pasaulį. Rež. Cezaris Graužinis, 2004 m.
 William Shakespeare. Užsispyrėlės tramdymas. Rež. Cezaris Graužinis. Valstybinis jaunimo teatras, 2004 m.
 Martin Crimp. Pasikėsinimai. Rež. Cezaris Graužinis, 2005 m.
 Cezaris Graužinis. Lietuvos diena, arba Drąsi šalis. Rež. Cezaris Graužinis, 2007 m.
 Bučiuoju, Oskaras (pagal Éric'o-Emmanuel’io Schmitt’o apysaką „Oskaras ir ponia Rožė“). Rež. Cezaris Graužinis. „Domino“ teatras, 2009 m.
 Cezaris Graužinis. Viskas arba nieko. Rež. Cezaris Graužinis. Menų spaustuvė, 2009 m.
 Nutolę toliai (pagal Pauliaus Širvio eiles). Rež. Cezaris Graužinis, 2010 m.
 Cezaris Graužinis. Lai lai lai. Rež. Cezaris Graužinis, 2011 m.
 Ir vėl viskas bus gerai (pagal Jean'o Giraudoux pjesę „Šajo pamišėlė“). Rež. Cezaris Graužinis. Lietuvos nacionalinis dramos teatras, 2012 m.
 Superagentas 000 (pagal Lesios Voroninos to paties pavadinimo knygą). Rež. Antanas Gluskinas, 2012 m.
 Cezaris Graužinis. Espléndido después. Rež. Cezaris Graužinis. Tarptautinis projektas MYBE, 2013 m. 
 Marivaux. Dar viena meilės staigmena. Rež. Cezaris Graužinis, 2013 m.
 Tankumyne (pagal Riunoskės Akutagavos to paties pavadinimo novelę). Rež. Rolandas Kazlas, 2014 m. 
 Christopher Marlowe. Dr. Faustas. Rež. Cezaris Graužinis, 2014 m. 
 Kazys Binkis. Tamošius Bekepuris. Rež. Cezaris Graužinis, 2016 m. 
 Kuprota meilė (pagal Igno Šeiniaus romaną „Kuprelis“). Rež. Cezaris Graužinis, 2016 m.

Apdovanojimai 

 Auksinis scenos kryžius Metų debiuto nominacijoje už spektaklį „Arabiška naktis“, 2004 m.
 Auksinis scenos kryžius Nacionalinės dramaturgijos pastatymo nominacijoje už spektaklį „Nutolę toliai“, 2011 m.
 Boriso Dauguviečio auskaras Cezariui Graužiniui už Lietuvos ir Europos teatro tapatybės paieškas, 2011 m.
 Dalios Tamulevičiūtės vardo premija už spektaklį „Nutolę toliai“, 2011 m.
 Dalios Tamulevičiūtės teatrų festivalio prizas Vilmai Raubaitei už geriausią antraplanį moters vaidmenį (spektaklis „Dar viena meilės staigmena“), 2013 m. 
 Festivalio „Tegyvuoja komedija!“ prizas Cezariui Graužiniui už geriausią režisūrą (spektaklis „Dar viena meilės staigmena“), 2013 m. 
 Auksinis scenos kryžius geriausios aktorės (nepagrindinio vaidmens) nominacijoje – Vilmai Raubaitei už vaidmenis „cezario grupės“ spektaklyje „Dr. Faustas“ bei Kesonijos vaidmenį „No Theatre“ spektaklyje „Kaligula“, 2015 m. 
 Dalios Tamulevičiūtės profesionalių teatrų festivalio apdovanojimas už talentingiausią lietuvių klasikos interpretaciją ir žiūrovų prizas spektakliui „Tamošius Bekepuris“, 2016 m.

Šaltiniai

Nuorodos 
 Cezario grupės svetainė

Lietuvos teatras